Innbyding til

SONESTAFETT

I Eidsdal laurdag 16. mars kl. 13.00

Sonestafetten har lange tradisjonar i Eidsdal som eit uhøgtidleg arrangement der målgruppa fyrst og fremst er mosjonistane – både små og store! Grunna snømangel og mykje flytting av renn, har det diverre vore umogleg å finne ein «optimal» dato, og sidan vi i år kolliderer med «Birken» satsar vi friskt på å rekruttere nye deltakargrupper:

Vi utfordrer difor bedrifter, vennegjengar, andre idrettsutøvarar, familiar – i det heile tatt «Alle som let seg utfordre» ☺ - til å stille på startstreken! Dette vonar vi kan bli eit tillegg dei som vanlegvis stiller….?

* Klasse 8 år og yngre: Fellesstart ca 1 km løype
* 9-12 år: Stafett: Klassisk-Fri-Fri

Guteklasse, jenteklasse, og mikslag kan stille

1 ½-2 km løype. Yngre kan stille dersom de vurderer det som forsvarleg

* 13 år og eldre: Stafett: K-F-F. Dameklasse og herreklasse, og

miksa lag. 2 -3 km lange etappar.

*Vi ynskjer oss ein sosial, artig og uhøgtidleg – men sportsleg stafett, og utfordrar klubbane til å få med seg flest mogleg på stafettlaga. Flott om de blandar løparar frå ulike nivå – kanskje vert ikkje resultata så føreseielege? Snakk gjerne med kvarandre om korleis de gjer det, og bland gjerne mellom klubbar om løparar vert ”til overs” ☺*

Også i den yngste klassa håper vi mange vil vere med!

* Full premiering
* Startkontingent: 50 kr t.o.m. 16 år, 70 kr. f.o.m. 17 år
* Påmelding til Geir Olav Øien innan torsdag 14.mars, før kl 22.00

Geir.olav.oien@c2i.net eller mobil 413 14 577

***Hugs å gje opp alder på løparar på stafettlaga for rett kontingent***

Påmelding ved start gjev eit tillegg på 30,- kr pr. løpar.

* Kafe og kiosksal på klubbhuset

Vi ynskjer alle skivenner velkomne til eit triveleg skirenn!

Skigruppa Eidsdal IL v/Merete Løvoll Rønneberg, leiar (Kontakt meg på tlf. 99 37 65 85 for ev. meir informasjon)